જાણવા મળતી વિગતો મુજબ મોરબી જિલ્લાના ટંકારા તાલુકામાં મિતાણા-પડધરી હાઇવે પર ફોર્ચ્યુન ઇન્ડસ્ટ્રીઝ નામની ફેકટરી આવેલી છે આ ફેકટરીમાં સિન્થેટિક ઓર્ગેનિક કેમિકલ ઉત્પાદક એકમના નામ હેઠળ મોનો ક્લોરો એસિટીક એસિડ,સોડિયમ મોનો ક્લોરો એસિટીક એસિડ ઉપરાંત હાઇડ્રોફ્લોરિક એસિડ,સોડિયમ ક્લોરાઈટ અને મિશ્ર ક્લોરો એસિટીક એસિડ બનાવવા માટે પ્રયાવરણીય મંજૂરી માંગવામાં આવતા ગઈકાલે અધિક જિલ્લા મેજિસ્ટ્રેટ પી. જી. પટેલ અને પ્રદુષણ નિયંત્રણ બોર્ડના અધિકારી સુત્રેજાની ઉપસ્થિતિમાં પર્યાવરણીય લોક સુનાવણી યોજવામાં આવી હતી જેમાં ખાસ અરીને હમીરપરગામના અસરગ્રસ્ત લોકોએ પ્રચંડ વિરોધ કરી કોઈપણ સંજોગોમાં માનવ જિંદગી માટે જોખમી એવી આ ફેક્ટરીને મંજૂરી નહીં આપવા સેંકડો લોકોએ લેખિત અને મૌખિક રજૂઆતો કરી ફેકટરીના માલિકો દ્વારા ગ્રામ જાણો ઉપર જોર જબરદસ્તી કરતા હોવાનો આરોપ લગાવતા અધિક જિલ્લા મેજિસ્ટ્રેટ પટેલ પણ ચોંકી ઉઠ્યા હતા અને જાહેર સુનાવણીમાં પોલીસની હાજરી વચ્ચે ફેકટરી માલિકોનો ઉધડો લઈ ગ્રામજનોને નહિ ધમકાવવા તાકીદ કરી જાહેર કોઈ જાતની ધમકી નહીં આપીએ તેવું બોલાવી લોકોમાંથી ભય નો માહોલ દૂર કરવા જણાવ્યું હતું.